b'\n_START_ARTICLE_\nSpirit Caravan\n_START_SECTION_\nT\xc3\xb6rt\xc3\xa9nete\n_START_PARAGRAPH_\nA zenekart a The Obsessed \xc3\xa9nekes-git\xc3\xa1rosa, Scott Weinrich alap\xc3\xadtotta 1996-ban, miut\xc3\xa1n az az egy\xc3\xbcttes feloszlott. Mellette Dave Shermann \xc3\xa9nekes-basszusgit\xc3\xa1ros (ex-Wretched), illetve Gary Isom dobos (ex-Unorthodox) szerepelt. Eredetileg "Shine" volt a nev\xc3\xbck. Amikor egy ugyanilyen nev\xc5\xb1 egy\xc3\xbcttes perrel fenyegette \xc5\x91ket, Spirit Caravanra v\xc3\xa1ltoztatt\xc3\xa1k nev\xc3\xbcket, az Obsessed egyik dala ut\xc3\xa1n. 2002-ben feloszlottak, majd 2013-t\xc3\xb3l 2016-ig \xc3\xbajb\xc3\xb3l \xc3\xb6ssze\xc3\xa1lltak. Az eredeti fel\xc3\xa1ll\xc3\xa1s koncertezett ebben az id\xc5\x91ben, b\xc3\xa1r Gary Isom dobost 2014-ben Henry Vasquez v\xc3\xa1ltotta le. 2016-ban Scott Weinrich bejelentette, hogy a Spirit Caravan fel\xc3\xa1ll\xc3\xa1sa az Obsessedben folytatja, \xc3\xa9s Obsessed \xc3\xa9s Spirit Caravan sz\xc3\xa1mokat j\xc3\xa1tszanak. Ez\xc3\xa1ltal a Spirit Caravan gyakorlatilag feloszlott.'